Fento das boticas

O fento das boticas (Asplenium trichomanes) é un fentiño da familia Aspleniaceae. Moi abondoso nos penedos e muros sombrizos e nas ribeiras galegas, tamén recibe o nome vulgar de coandro. Recoñécese facilmente polas súas frondes miúdas e atoparse sempre pendurado dos muros.

En Galiza existen dúas subespecies: Asplenium trichomanes subsp. trichomanes, que foxe dos solos calcarios e prefire a montaña e Asplenium trichomanes subsp. quadrivalens, de maior tolerancia ecolóxica.

 Descrición 
Fento vivaz, de tamaño moi variábel, ás veces moi pequeniño, duns 4 cm, até os 50 cm, con curto rizoma, escamoso, do que xorden numerosas raíces magras, duras, negras, e unha serie de frondes de 8–45 cm, estreitas e longas co pecíolo máis ou menos sen vilosidades. Escamas de até 5 mm, con banda central (raque) tesa, pardo escura e brillante. Limbo linear, pinnado unha soa vez, con 15-30(40) pares de segmentos ovais, un chisco irregulares, de bordos dentados, máis largos os basais ca os superiores. Soros lineares. Os esporanxios maduran ao longo de todo o ano. Os soros son lineais e os esporanxios poden ser collidos coa man. Moi común a fins de primavera e verán.

 Hábitat 
Dáse moito en fendas de rochas e paredes de muros húmidos e sombrizos. 
 A. t. subsp. trichomanes prefire solos acedos e arenitas , basalto e granito. 
 A. t. subsp. quadrivalens prefire rochas calcarias e dolerita. 
 A. t. subsp. pachyrachis, non o atopamos en Galiza, principalmente en rochas calcarias e muros.

 Distribución 
miniatura|250px
miniatura|250px

Europa e gran parte de Asia no sur deica Turquía, Irán e o Himalaia, cunha poboación no Iemen. Aparece tamén no norte, sur e partes do leste de África, no leste de Indonesia, sueste de Australia, Tasmania, Nova Zelandia e Hawai. Atópase en América do Norte e América Central, en Cuba e no norte e o oeste de América do Sur.
Moi abondoso nas beiras dos ríos galegos, especialmente en cavorcos e en zonas onde hai rochas, valados e muros de pedra, xa que o fento das boticas pendura das paredes. Atópase até os 2.000 m de altitude.
 Propiedades 
Indicacións: é emoliente, antiinflamatorio, expectorante.

 Taxonomía 
Asplenium trichomanes foi descrita por Carl von Linné e publicado en Species Plantarum 2: 1080. 1753.

Etimoloxía
O nome científico do xénero Asplenium fai referencia ao uso terapéutico que se daba a estas plantas durante a Idade Media para sandar doenzas ligadas co bazo (exceso de bile negra). Así, Asplenium sería unha adaptación ao latín do grego "splen" (bazo). O nome vulgar da especie en galego ‘’das boticas’’ fai tamén referencia a este uso medicinal.
trichomanes: epíteto da palabra grego: τριχομανεϛ, trichomanes que é o nome para os fentos.en Epítetos Botánicos
Variedades
 Asplenium trichomanes L. subsp. trichomanes
 Asplenium trichomanes L. subsp. quadrivalens
 Asplenium trichomanes L. subsp. inespectans
 Asplenium trichomanes L. subsp. pachyrachis
 Asplenium trichomanes L. subsp. hexavalens 
Sinonimia
 Asplenium csikii Kümmerle & András.
 Asplenium linnaei Soó
 Asplenium x lusaticum D.E.Mey.
 Asplenium melanocaulon Willd.
 Asplenium trichomaniforme H.P.Fuchs
 Trichomanes callitriche Bubani
 Chamaefilix trichomanes (L.) Farw.	

 Notas 

 Véxase tamén 

 Bibliografía 
 Flora of North America. Asplenium trichomanes. Consultado 13 de agosto de 2008.
 Hutchinson, G. (1996) Welsh Ferns, National Museums and Galleries of Wales.
 Page C. N. (1982) The Ferns of Britain and Ireland, Cambridge University Press.
 Preston, C. D. & Pearman, D. A. (2002) New Atlas of the British and Irish Flora, Oxford University Press.
 Stace, Clive A. (1997) New Flora of the British Isles, Cambridge University Press.
 Tutin, T. G. et al. (1964) Flora Europaea, Volume 1. Cambridge University Press.

 Ligazóns externas 
 Fento das boticas na Web de Vexetación de Galicia
 Fento das boticas na Web de Ríos Galegos
 BSBI Mapas: Distribución na Gran Bretaña e Irlanda (“en inglés”)
 Plantas para un Futuro; Base de datos (“en inglés”)

Categoría:Asplenium
Categoría:Plantas medicinais
Categoría:Fentos
Categoría:Fentos de Galicia
Categoría:Plantas descritas en 1753